Алматыда көкжөтелмен ауырғандар көбейген
DATE: 23:06, 10 Маусым 2024 | GMT +5
TITLE: Алматыда көкжөтелмен ауырғандар көбейген
URL: https://kaz.inform.kz/news/almatida-kokzhotelmen-auirgandar-kobeygen-6df894/
META: DATE: 23:06, 10 Маусым 2024 | GMT +5
TOTAL WORDS: 180
AUTHOR(S):
TEXT: Алматы қаласының санитариялық-эпидемиологиялық бақылау департаментінің басшысы Қасымхан Алпысбайұлы аталған ауру ауа арқылы тарайтыныны айтты. — Көкжөтел — Bordetella pertussis таяқшасынан туындаған, құсумен және қалың тұтқыр қақырықты бөлумен сипатталатын қалшылдатқан жөтелдің ерекше шабуылдарымен сипатталатын жедел респираторлық бактериялық жұқпа. Көкжөтелдің қоздырғышы ауа тамшыларымен науқас жөтелгенде, түшкіргенде, сөйлескенде таралады, — деді ол. Сондай-ақ СЭБ басшысы көкжөтелдің асқынуы өкпенің қабынуы, мидың зақымдануы сияқты ауруларға алып келуі мүмкін екенін атап өтті. Оның айтуынша, ауру әсіресе бірнеше айлық сәбилерге ауыр соғады. — Біріншіден, балада қарапайым суықтың белгілері пайда болады: мұрынның ағуы, безгек, қалыпты жөтел. Бірте-бірте жөтел күшейіп, ұстамалы жөтелге айналады. Осы әлсірететін жөтел ұстамасы кезінде мидың қан айналымы бұзылады, оттегі ашығуы нәтижесінде психиканың бұзылуы және әртүрлі дәрежедегі ақыл-ой кемістігі пайда болады. Көкжөтелден қорғаудың жалғыз сенімді және тиімді әдісі — вакцинация, — деді Қасымхан Алпысбайұлы. Айта кеткен жөн, СЭБ департаменті тарапынан аурудың белгілері пайда болған кезде мынандай кеңес беріледі:. — уақтылы медициналық көмекке жүгіну, өзін-өзі емдемеу, тек дәрігердің нұсқауы бойынша ем қабылдау;. — бөлмені жиі желдетіп, дымқыл тазалау жүргізу;. — жөтелген кезде ауызды жабу, қолды жиі жуу;. — ата-аналарға науқас балаларды ұйымдасқан ұжымдарға, мектеп пен балабақшаға жібермеу
